CELEX: C2005/229/13
Language: sl
Date: 2005-09-17 00:00:00
Title: Zadeva C-274/05: Tožba Komisije Evropskih skupnosti proti Helenski republiki, vložena dne 4. julija 2005

17.9.2005   
            
            
               SL
            
            
               Uradni list Evropske unije
            
            
               C 229/6
            
         Tožba Komisije Evropskih skupnosti proti Helenski republiki, vložena dne 4. julija 2005
   (Zadeva C-274/05)
   (2005/C 229/13)
   Jezik postopka: grščina
   Komisija Evropskih skupnosti, ki jo zastopata Georgios Zavvos in Hans Støvbæak, člana pravne službe Komisije, z naslovom za vročanje v Luxembourgu, je dne 4. julija 2005 na Sodišču Evropskih skupnosti vložila tožbo proti Helenski republiki.
   Tožeča stranka Sodišču predlaga, naj:
   
               —
            
            
               ugotovi, da Helenska republika,
               
                           —
                        
                        
                           s tem, da ne priznava diplom, ki so jih izdali pristojni organi druge države članice, v okviru končanih študijev na podlagi sporazuma o priznavanju študijskih nazivov;
                        
                     
                           —
                        
                        
                           s tem, da v več primerih, kot to dovoljuje direktiva, določa izravnalne ukrepe;
                        
                     
                           —
                        
                        
                           s tem, da nalaga Svetu za priznavanje enakovrednosti strokovnih nazivov v visokošolskem izobraževanju in usposabljanju, da preveri, ali „je izobraževalna ustanova, v kateri je prosilec zaključil svoje poklicno izobraževanje in usposabljanje, visoka šola“, kot tudi, ali „ima prosilec v konkretnem primeru zahtevane poklicne izkušnje, a izobraževanje in usposabljanje traja najmanj eno leto manj, kot se za opravljanje zadevnega poklica zahteva v Grčiji“;
                        
                     
                           —
                        
                        
                           s tem, da ne upošteva priznavanja poklicne usposobljenosti, pridobljene s poklicnim izobraževanjem in usposabljanjem v drugi državi članici pri zaposlovanju v javnem sektorju in vpisu v grško poklicno zbornico in
                        
                     
                           —
                        
                        
                           s tem, da za vpis v grško poklicno zbornico zahteva predložitev dokumentov, ki jih mora preveriti grški konzul in prevesti zunanje ministrstvo ali odvetnik,
                        
                     ni izpolnila obveznosti iz členov 1, 3, 4, 7, 8 in 10 Direktive Sveta z dne 21. decembra 1988 o splošnem sistemu priznavanja visokošolskih diplom, pridobljenih s poklicnim izobraževanjem in usposabljanjem, ki traja najmanj tri leta (89/48/EGS);
            
         
               —
            
            
               Helenski republiki naloži plačilo stroškov.
            
         Tožbeni razlogi in bistvene trditve
   Komisija Helenski republiki očita dejstvo, da v svojo nacionalno zakonodajo ni pravilno prenesla določb Direktive 89/48/EGS (1).
   
      (1)  UL L 19, 24.1.1989, str. 16.